আলি খাসিফ
আলি খাসিফ হুমাদ খাসিফ হুসানি (আরবি: علي خصيف‎, ইংরেজি: Ali Khasif; ৯ জুন ১৯৮৭; আলি খাসিফ নামে সুপরিচিত) হলেন একজন আমিরাতি পেশাদার ফুটবল খেলোয়াড়। তিনি বর্তমানে আমিরাতি ক্লাব আল জাজিরা এবং সংযুক্ত আরব আমিরাত জাতীয় দলের হয়ে গোলরক্ষক হিসেবে খেলেন। ২০০৪–০৫ মৌসুমে, আমিরাতি ক্লাব ফুজাইরাহের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; ফুজাইরাহের হয়ে এক মৌসুমে ২ ম্যাচে অংশগ্রহণ করার পর ২০০৫–০৬ মৌসুমে তিনি আল জাজিরায় যোগদান করেছেন। ২০১২ সালে, আলি সংযুক্ত আরব আমিরাত অনূর্ধ্ব-২৩ দলের হয়ে সংযুক্ত আরব আমিরাতের বয়সভিত্তিক পর্যায়ে খেলেছিলেন। এরপূর্বে ২০০৯ সালে তিনি সংযুক্ত আরব আমিরাতের হয়ে আন্তর্জাতিক পর্যায়ে অভিষেক করেছেন; সংযুক্ত আরব আমিরাতের জার্সি গায়ে তিনি এপর্যন্ত ৬২ ম্যাচে অংশগ্রহণ করেছেন।